
                                                 Nr.23/66/2012
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.118/2011 pentru reglementarea unor măsuri privind asigurarea cantităţilor de apă grea şi de octoxid de uraniu pentru unităţile 1-4 de la Centrala nuclearo-electrică Cernavodă, transmisă cu adresa nr.P.L.x 54 din 10 aprilie 2012.



În raport de conţinutul reglementării, proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian IANCU

            Nr.23/66/2012
R A P O R T

asupra proiectului de Lege privind aprobarea Ordonanţei de urgenţă a Guvernului nr.118/2011 pentru reglementarea unor măsuri privind asigurarea cantităţilor de apă grea şi de octoxid de uraniu pentru unităţile 1-4 de la Centrala nuclearo-electrică Cernavodă


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.118/2011 pentru reglementarea unor măsuri privind asigurarea cantităţilor de apă grea şi de octoxid de uraniu pentru unităţile 1-4 de la Centrala nuclearo-electrică Cernavodă, transmis cu adresa nr.P.L.x 54 din 10 aprilie 2012, înregistrată la comisie sub nr.23/66 din 11 aprilie 2012.


Senatul, în calitate de primă Cameră sesizată, a adoptat proiectul de lege, ca urmare a depăşirii termenului de adoptare, potrivit art.115 alin.(5) din Constituţia României, republicată.



Comisia pentru politică economică, reformă şi privatizare, Comisia pentru buget, finanţe şi bănci şi Comisia juridică, de disciplină şi imunităţi au avizat favorabil proiectul de lege.


Consiliul Legislativ a avizat  favorabil proiectul de lege, formulând observaţii şi propuneri care au fost preluate de iniţiator.


Proiectul de lege are ca obiect de reglementare instituirea unor măsuri privind asigurarea cantităţilor de apă grea şi de octoxid de uraniu pentru unităţile 1-4 de la Centrala nuclearo-electrică Cernavodă.


Membrii Comisiei pentru industrii şi servicii au examinat proiectul de Lege în şedinţa din 19 februarie 2013 şi au hotărât, în unanimitate, să înainteze plenului Camerei Deputaţilor raport de adoptare a proiectului de Lege privind aprobarea Ordonanţei de urgenţă a Guvernului nr.118/2011 pentru reglementarea unor măsuri privind asigurarea cantităţilor de apă grea şi de octoxid de uraniu pentru unităţile 1-4 de la Centrala nuclearo-electrică Cernavodă.


La lucrările comisiei au fost prezenţi 27 de deputaţi din totalul de 29 de membri ai comisiei.


La şedinţa Comisiei pentru industrii şi servicii a participat, în calitate de invitat, din partea Ministerului Economiei, dl. Alexandru Săndulescu -  director general.

                  În raport de conţinutul reglementării, proiectul de lege face parte din categoria legilor ordinare.


În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                PREŞEDINTE,                                              SECRETAR,
                 Iulian IANCU                                       Radu-Bogdan ŢÎMPĂU                                                                                                  
Consilier parlamentar,
Silvia Vlăsceanu

